רעידת האדמה בנפאל (2015)

רעידת האדמה בנפאל בעוצמה 7.8 בסולם מגניטודה לפי מומנט התרחשה בשעה 11:56:26 לפי הזמן המקומי (6:11:26 בבוקר UTC) של יום שבת, 25 באפריל 2015. מוקד הרעידה היה כ-29 קילומטרים דרומית-מזרחית למחוז לאמג'ונג שבנפאל, בעומק של כ-15 קילומטרים. לרעידה התלוותה סדרה של רעידות עוקבות. ביום ראשון שלאחריה הורגשה רעידה בעוצמה 6.7, שגרמה אף היא לנזק רב. ביום שני שלאחריה הורגשה רעידה בעוצמה 5.1. ב-12 במאי, כשבועיים וחצי לאחר הרעש הראשון, התרחש רעש המשנה החזק ביותר בעוצמה 7.3. בנוסף לנפאל, הנפגעת העיקרית מהרעידה, דווחו נפגעים בצפון הודו, בטיבט ובבנגלדש. הרעידה הייתה החזקה ביותר באזור מאז הרעידה שהתרחשה ב-1934 במגניטודה של 7.9 בסולם מומנט וגבתה כ-10,600 קרבנות. איתור הנפגעים התנהל במשך ימים אחדים לאחר רעידת האדמה, ובהתאם לכך מניין ההרוגים והפצועים גדל מדי יום. שבוע לאחר רעידת האדמה נמנו כ-9,000 הרוגים, בהם מטייל ישראלי יחיד ומעל ל-23,000 פצועים. גורלם של אלפי תושבים נוספים בנפאל, המתגוררים בכפרים נידחים, לא היה ידוע שבוע לאחר רעידת האדמה, מועד שבו העריכו שלטונות נפאל שאפסו הסיכויים למציאת ניצולים נוספים. רעידת האדמה גרמה גם למפולת שלגים בהר האוורסט בזמן שעל פי ההערכות היו על ההר בין 700 ל-1,000 מטפסים. הצבא ההודי איתר 19 גופות על ההר, בהן גופת דן פרדינבורג, בכיר בחברת גוגל שהיה אחראי על נושא פרטיות מידע בפרויקט X. בנוסף חילץ צבא הודו 61 מטיילים מההר, כמה עשרות הוגדרו נעדרים. מטפס ההרים, קונטל ג'וישר, היה בין השורדים. בניינים רבים נהרסו בנפאל ואף במדינות השכנות, בהם מגדל דהרהרא בקטמנדו שקריסתו גרמה למותם של 180 בני אדם, וכיכר דורבר בקטמנדו, שהיא אתר מורשת עולמית. כמו כן נפגעו מספר מקדשים. נמל התעופה הבינלאומי טריבהוואן, המשמש כנמל תעופה בינלאומי בקטמנדו נסגר מיד לאחר רעידת האדמה אך נפתח שוב מאוחר יותר באותו היום על מנת לקלוט כוחות חילוץ והצלה, כאשר טיסות מסחריות חזרו לפעול בשלב מאוחר יותר. יותר משלושים מדינות שלחו סיוע לנפאל, בכסף, בציוד, בצוותי רפואה ובצוותי חילוץ. אוסטרליה אוסטרליה - שרת החוץ ג'ולי בישופ הציעה סיוע הומניטרי מיידי של ציוד מציל חיים בשווי 5 מיליון דולר. בנוסף, מיליון דולר לסיוע לארגונים אוסטרליים לא ממשלתיים, מיליון דולר תמיכה בשותפים של האו"ם ומיליון דולר לסיוע לצלב האדום האוסטרלי. איחוד האמירויות הערביות איחוד האמירויות הערביות - תרמו 1.36 מיליון דולר וציוד רפואי ומזון שנרכשו מהודו והועברו לנפאל. בנוסף הוטסו 88 אנשי חיפוש והצלה. איטליה איטליה - תרמה 334 אלף דולר. איראן איראן - הסהר האדום האיראני תרם כ-40 טון חבילות סיוע הומניטרי, שהועברו דרך הודו. ארצות הברית ארצות הברית - מזכיר המדינה ג'ון קרי הציע סיוע מצד ארצות הברית וניתנה תרומה של 10 מיליון דולר. בנוסף, הסוכנות האמריקנית לפיתוח בינלאומי שלחה שני צוותי חיפוש והצלה. הכוחות המיוחדים של צבא ארצות הברית שהיו בעת רעידת האדמה בנפאל במסגרת תרגיל משותף עם צבא נפאל נשארו במדינה וסייעו. בהוטן בהוטן - שר הכלכלה נורבו וואנגצאנק אמר כי חגיגות היום הבינלאומי לקניין רוחני הושהו כצעד של סולידריות. בנוסף, מסר כי לא נגרם נזק משמעותי בבהוטן. בשלב מאוחר יותר נתרמו מיליון דולר ונשלחו 63 אנשי רפואה. בנגלדש בנגלדש - ראש ממשלת בנגלדש, שק הסינה ואזד, שלחה 10 טון של ציוד הומניטרי (שמיכות, אוהלים, מזון יבש, מים ועוד). נוסף על כך, נשלחו 34 אנשי צוות, בהם 6 יחידות רפואה צבאית ונציגי משרד החוץ. בנגלדש סייעה ל-50 מאזרחיה לחזור בחזרה מנפאל. גרמניה גרמניה - ב-3 במאי נחתה בנפאל משלחת של 52 אנשי סיוע עם מרכז רפואי נייד, בהם: רופאים, צוותי חיפוש והצלה וכלבים. בנוסף, נפרסה יחידת טיהור מים ב-26 באפריל. דנמרק דנמרק - תרמו כ-744 אלף דולר לנפאל. הודו הודו - הודו הייתה המדינה הראשונה שהגיבה לאירוע, ראש הממשלה נרנדרה מודי הורה על שליחת כוחות סיוע כ-15 דקות לאחר רעידת האדמה. הצבא ההודי הכריז על "מבצע אמיטי" שבמסגרתו נשלחו 16 צוותי כוח לאומי לאסונות, מעל 1,000 אנשי צוות וכלבי חיפוש והצלה. נשלחו מאות חיילים משוחררים של צבא הודו, מאות חיילים בשירות פעיל מהצבא ומחיל האוויר ההודי. הוקמה מפקדה בקטמנדו בפיקודו של מייג'ור גנרל. במבצע השתתפו מטוסים מדגם: איליושין Il-76, לוקהיד C-130 הרקולס, בואינג C-17 גלובמאסטר III, אנטונוב An-32 וכן מספר כלי טיס אזרחיים, מסוקים מסוגים שונים וכלי טיס בלתי מאוישים. כמו כן, נשלחו 18 צוותי רפואה הכוללים מנתחים, אחיות ופרמדיקים, והוקמו שלושה בתי חולים שדה. בנוסף, הגיעו מהנדסים של חברת החשמל ההודית ועשרות כלי רכב, בהם אמבולנסים ומיכליות מים. במהלך הפעולה פונו מעל 20 אלף אזרחים הודים ו-170 אזרחים זרים באמצעות פינוי אווירי או יבשתי. בנוסף, נתרמו עשרות טונות של ציוד וחבילות סיוע: 8 טון מזון תינוקות, 75 אלף בקבוקוני אינסולין, 10 טון שמיכות, מספר טונות של אוהלים, 110 טון מים, 14 טון איטריות, 220 טון חבילות מזון ועוד. הונג קונג הונג קונג - ממשלת הונג קונג הכריזה כי תתרום 6.45 מיליון דולר לקרן סיוע לנפגעי רעידת האדמה. הממלכה המאוחדת הממלכה המאוחדת - נתרמו 23 מיליון דולר (חלק מהסכום נתרם על ידי הציבור). כמו כן, נתרמו 30 טון של סיוע הומניטרי ו-11 טון של ציוד. נשלחו 60 אנשי חיפוש והצלה, צוותי רפואה ומהנדסים של הצבא הבריטי. טורקיה טורקיה - סוכנויות סיוע טורקיות שלחו 65 אנשי חיפוש והצלה. יפן יפן - ממשלת יפן הציעה סיוע מידי ביום הראשון לרעידת האדמה. יפן תרמה 8.4 מיליון דולר, ציוד סיוע בשווי 210 אלף דולר ונשלחו 70 מומחים בתחומי חיפוש והצלה, תקשורת ורפואה. ישראל ישראל - כנוהג קבוע בעת אסונות בקנה מידה גדול, שלחה משלחת סיוע של פיקוד העורף וחיל הרפואה, וחילצה אחדים מתושביה ששהו בנפאל, בין השאר להשלמת הליך פונדקאות. שלושה מטוסי הרקולס של חיל האוויר נשלחו לנפאל כשעל סיפונם 260 אנשי צוות ו-95 טון ציוד, כולל בית חולים שדה עם מחלקת פגיות, גנרטורים, ציוד תאורה ואמצעים נוספים. כמו כן נשלחה משלחת של ארגון הצלה יו"ש ללא גבולות שהגיע לנפאל כ-20 שעות אחרי האסון וסייעו לצוות הרפואי בקטמנדו, הוקם בית חולים שדה בעיר מלאמשי שבה היו מאות פצועים וללא סיוע, הפצועים הובאו אליהם במסוקים של הצבא מההרים בסביבה ולאחר ייצוב מצבם נשלחו לבית החולים בקטמנדו סה"כ טופלו 470 איש, לפני סיום משימתם מפקד המחנה הצבאי ביקש מהם ללכת לכפר אישוק במעלה ההר וחברי המשלחת צעדו רגלית כ-3 ק"מ לפסגת הר בגובה 1600 מ' מקסיקו מקסיקו - הצלב האדום במקסיקו, שגרירות מקסיקו בנפאל וארגונים לא ממשלתיים נוספים, שיתפו פעולה על מנת לסייע לנפאל. בנוסף נשלחו מחלצים צבאיים ומהנדסים. נורווגיה נורווגיה - תרמו 17.3 מיליון דולר. הרפובליקה העממית של סין  סין - נשיא הרפובליקה העממית של סין, שי ג'ינפינג, הביע צער על האסון ואמר כי סין תספק כל סיוע נדרש. צוות החיפוש וההצלה הבינלאומי של סין שלח 68 מאנשיו, וכן 6 כלבי חיפוש והצלה. בנוסף, הכריזה ממשלת סין כי תתרום ציוד כמו שמיכות, אוהלים וגנרטורים בשווי 3 מיליון דולר. סינגפור סינגפור - ראש הממשלה, לי הסיין לונג, הורה על שליחת 55 אנשי צוות הגנה אזרחית וקציני משטרה. בנוסף, נתרמו 75 אלף דולר. סלובניה סלובניה - תרמו ב-29 באפריל 55 אלף דולר. פולין פולין - נשלחו 81 כבאים, 12 כלבי חיפוש והצלה ו-6 רופאים. ב-28 באפריל פונו מנפאל 33 אזרחים פולנים על ידי חיל האוויר ההודי. פינלנד פינלנד - נתרמו 2.25 מיליון דולר על ידי הצלב האדום הפיני, וכן נשלחו עובדי סיוע של הצלב האדום. בנוסף, נשלח גם ציוד רפואי. פקיסטן פקיסטן - נשלחו ארבעה מטוסי לוקהיד C-130 הרקולס שהכילו 30 מיטות בתי חולים, 2,000 מנות קרב, 600 שמיכות, 200 אוהלים וציוד נוסף. בנוסף, הגיעו אנשי צבא כמו רופאים צבאיים וצוותי חיפוש והצלה מיוחדים. צרפת צרפת - ב-26 באפריל, שר החוץ והפיתוח הבינלאומי, לורן פביוס, הודיע כי הוקם מרכז לניהול משברים במשרד החוץ בצרפת. כמו כן, נשלחו 11 עובדי חיפוש והצלה, ציוד ואספקה. קוריאה הדרומית קוריאה הדרומית - נתרם סכום של מיליון דולר ונשלחו 40 אנשי חיפוש והצלה. קנדה קנדה - ראש הממשלה סטיבן הרפר אמר כי בכירים קנדיים שנמצאים במקום האירוע עובדים עם הרשויות בנפאל והודו במטרה למצוא ולהבטיח את ביטחונם של אזרחים קנדיים הנמצאים באזור, ובעזרת שותפים בינלאומיים, מנסים לקבוע את הדרך האפקטיבית ביותר בה קנדה תוכל לסייע לאוכלוסייה המקומית. שר החוץ של קנדה רוב ניקולסון מסר כי קנדה תורמת 5 מיליון דולר קנדי וכן שולחת צוותי סיוע המתמחים בטיפול באסונות. רוסיה רוסיה - המשרד למצבי חירום והגנה אזרחית של רוסיה הציע סיוע, והעמיד צוות של 50 מומחים באסונות של רעידות אדמה. נשלחו 2 מטוסים לפינוי אזרחים רוסיים ואזרחים ממדינות ברית המועצות לשעבר. שוודיה שוודיה - תרמו 1.6 מיליון דולר ושלחו 60 אנשי חיפוש והצלה, כולל כלבים. שווייץ שווייץ - ב-26 באפריל, שלחה שווייץ משלחת שכללה רופאים, מהנדסי בניין וטכנאי מים. תאילנד תאילנד - ראש ממשלת תאילנד הורה על שליחת כוחות סיוע, צוותי חילוץ וצוותים רפואיים ממשרד הבריאות והכוחות המזוינים המלכותיים של תאילנד. בנוסף, נתרמו 200 אלף דולר על ידי ממשלת תאילנד, ו-300 אלף דולר על ידי מלך תאילנד. האומות המאוחדות האומות המאוחדות - ב-27 באפריל, העביר האו"ם 15 מיליון דולר לטובת ארגוני סיוע בינלאומיים. בנוסף, נשלחו משאיות מזון לאזורים שנפגעו. האיחוד האירופי האיחוד האירופי - ב-26 באפריל, אישרה הנציבות האירופית תרומה של 3 מיליון אירו, וכן שליחת כוחות סיוע. הארגון ההודי לחקר החלל - מספק בהתנדבות ליוניצ"ף צילומי לוויין של האזורים שנפגעו. נפאל טלקום - הטעינה אוטומטית כרטיסי סים שאזלה בהם היתרה ב-50 מסרונים (SMS) כל יום. בנוסף, צריכת נתוני גלישה עבור תוכנות סקייפ ו-Viber הייתה בחינם. חברות תקשורת הודיות - הציעו שיחות חינם לנפאל עד 28 באפריל. סקייפ - הציעה שיחות חינם לקווים נייחים וניידים לנפאל ומנפאל החוצה. Viber - הכריזה שכל שיחה של משתמש נפאלי לכל יעד במדינה או בעולם תהיה בחינם. בנוסף, משתמשים מחוץ למדינה יכלו להתקשר לנפאל בחינם. Google Voice - הפחיתה את תעריף השיחה לנפאל לסנט אחד. חברות תקשורת אמריקאיות - ורייזון תקשורת וספרינט הציעו שיחות בחינם לנפאל עד 10 במאי. AT&T הציעה שיחות חינם לנפאל בין 25 באפריל ל-16 במאי. חברות תקשורת ישראליות - פרטנר הגדירה אוטומטית חבילת שיחות וגלישה בחינם, בין התאריכים 25 באפריל ל-26 באפריל, ללקוחותיה ששהו בנפאל. רעידת האדמה בנפאל (1988) לנגטאנג מדיה וקבצים בנושא רעידת האדמה בנפאל בוויקישיתוף הרעש שטלטל את נפאל. "לילה ללא קורת גג", באתר ynet, 26 באפריל 2015 עדכונים שוטפים מנפאל באתר העולם מחולצים ישראלים: ניסו לעשות בנו לינץ', באתר הארץ, 29 באפריל 2015 אבי בליזובסקי, ‏רעש האדמה בנפאל – חלק משרשרת רעידות ברצועת ההתנגשות בין הלוח ההודי והלוח האירואסייתי, באתר "הידען", 26 באפריל 2015 הרגע שהאדמה רעדה: סרטונים שלא נראו מהרעידה בנפאל, באתר nana10‏, 30 באפריל 2015 רעידת האדמה בנפאל, באתר אנציקלופדיה בריטניקה (באנגלית) נתוני רעש האדמה באתר המכון הגאולוגי האמריקאי USGS (באנגלית) נתוני רעידת האדמה העוקבת באתר המכון הגאולוגי האמריקאי USGS (באנגלית) עמית ולדמן, ‏שוב: רעידת אדמה זיעזעה את נפאל, באתר ‏מאקו‏, 12 במאי 2015 "What 1934 Told Nepal to Expect About the Next Big Quake". "Timeline: Nepal 2015 to 1934, the worst quake disasters in the last 80 years". נבדק ב-28 באפריל 2015. {{cite web}}: (עזרה) "Nepal earthquake: Eerie reminder of 1934 tragedy". איתמר אייכנר, איתי בלומנטל, רועי ינובסקי ואילנה קוריאל, אור אסרף נהרג במפולת, מפקדו זיהה: "אימא ואבא הבטיחו להחזיר אותך הביתה", באתר ynet, 3 במאי 2015 אי-פי, רויטרס, שבוע אחרי הרעש: בנפאל מעריכים כי אפסו הסיכויים למצוא ניצולים נוספים, באתר הארץ, 2 במאי 2015 משלחת הסיוע לנפאל: מטוסי צה"ל המריאו, באתר צה"ל (דרך ארכיון האינטרנט), 27 באפריל 2015 מתי סיבר ואילנה קוריאל, מטוס ראשון נחת מנפאל: "התינוקות פגיעים", באתר ynet, 27 באפריל 2015 אפליקציית וייבר מאפשרת שיחות חינם לנפאל - וואלה טכנולוגיה, באתר וואלה, 27 באפריל 2015 רעידת האדמה בנפאל: אורנג' מאפשרת ללקוחותיה יצירת קשר בחינם לקרוביהם, באתר Telecom News